થોડાક દિવસો બાદ મોટા ભાઈનું અનાયાસ મૃત્યુ થઈ ગયું. એમ કહેવાય છે ને કે "મુસીબત એકલી નથી આવતી, તેની સાથે અન્ય મુસીબતોને પણ લાવે છે." મોટા ભાઈના મૃત્યુ બાદ મગફળીના ગોદામમાં પણ આગ લાગી ગઈ અને બધી મગફળી બળીને રાખ થઈ ગઈ. નાના ભાઈ ઉપર બધી ઉધારીનો બોજ આવી પડ્યો. ઉધાર આપનાર વ્યાપારીઓ પોત-પોતાના નાણા ઉઘરાવવા આવવા લાગ્યા. હવે નાનો ભાઈ કરે શું !!! તે ઉધાર ચુકાવવા માગતો હતો પરંતુ તે ચુકવે કઈ રીતે, તેની પાસે તો કશું નહીં હતું.